EKSAMEN Klinisk Kjemi VÅR 2000

Oppgave 1

a) Du skal lage en metode til bestemmelse av Lurium  Det finnes to enzymer som er spesifikke for stoffet: enzym A har KM = 20,0mmol/L og enzym B har KM = 0,2mmol/L

Referanseområdet for Lurium er 1,5 - 2,5mmol/L.

Hvilket enzym vil du velge å bruke?  Begrunn svaret.

b) Reaksjonen leses ved likevekt.  Stoffet som måles er NADH som har molar absorbtivitet = ( = 6,30 ( 106 ( cm2 ( mol-1. 

Kan du bruke ( til beregning av faktor eller må du bruke standard som er 1,7mmol/L og som gir en absorbans = 0,130?  

Begrunn svaret og regn ut begge faktorer når lysveien er 0,5cm

og oppskriften er slik:

Prøve/kontroll/standard
 10(L

Reagens A


350(L

Inkuberes 5 minutter

Reagens B


 50(L

Oppgave 2

En pasient innlagt med diabetes koma får behandling og kommer seg. I tillegg til andre analyser rekvireres det "ketonlegemer" i urin.  "Ketonlegemer" er acetoacetat, aceton og (-OH-butyrat og sammenhengen mellom disse er slik:

[image: image1.wmf]




a) Hvorfor er det rimelig å skrive "ketonlegemer" i anførselstegn når vi mener disse tre?

b) Ketostix  er basert på at nitroprussid reagerer med keto-grupper og danner en fiolett farge ved alkalisk pH.  Når andre laboratorieresultater tyder på at pasientens analyseresultater er normalisert, kan utslaget på ketostix øke.  Hva er årsaken til dette?

c) Hva er HbA1c og hva sier denne analysen noe om?

d) Hvorfor er HbA1c en viktig analyse til kontroll av diabetespasienter?

e) Hva er mikroalbuminuri og hvorfor er det viktig å måle dette hos diabetespasienter?

Oppgave 3

Du får i oppgave å undersøke om et av de enkle blodsukkerapparatene som diabetespasienter bruker til daglig sjekk av blodsukkernivået gir samme resultater som målemetoden på blodgassapparatet i laboratoriet.  Begge apparater benytter kapillært fullblod.

a) Forklar kort hvordan du vil planlegge datainnsamlingen og hvordan du vil behandle de innsamlede data.

b) Hva er viktigst ved slike apparater som benyttes til hjemmekontroll; god nøyaktighet eller god presisjon?  Begrunn svaret.

Oppgave 4

a) Hvilke av de biokjemiske komponentene albumin, jern, kalsium, TBG, thyroksin og transferrin står i funksjonelt forhold til hverandre, og hva består dette forholdet i?

b) Hvilke enkeltkomponenter  eller komplekser mellom komponenter nevnt i punkt a) er idag etablert som klinisk kjemiske rutineanalyser? Hva er vanlig betegnelse på analysene?

c) TBG ble ofte målt tidligere, men sjelden idag. Hvorfor?

d) Nivået av fritt (dvs ikke kompleksbundet til andre stoffer) s-thyroksin og s-kalsium vurderes som nyttige analyser. Hvorfor?

e) Er nivået av fritt s-jern en etablert analyse? Begrunn svaret.

f) Særlig en av analysene som bør nevnes i ditt svar under pkt. b er påvirkelig av pH. Hvilken analyse er dette, og hvorfor påvirker pH svaret?  

Oppgave 5

a) I kroppen finnes bilirubin i to forskjellige former, hva kalles de to formene?

b) Hvordan transporteres bilirubin i blodet før det kommer til leveren og hvorfor er dette nødvendig?

c) Hva gjøres med bilirubinet i leveren?

d) Hyperbilirubinemi inndeles gjerne i tre typer, nevn de tre typene

e) Gi ett eksempel på en klinisk tilstand ("sykdom") for hver av de tre typene

f) Vil du finne bilirubin i urinen ved gallestase og hvilken form av bilirubin vil du eventuelt finne?  Begrunn svaret kort.

